Yella, di zzman n zik yiwen urgaz, ɣur-s tameṭṭut d sin warraw-is, aqcic d teqcict. Assn, yaweḍ lajel n tmeṭṭut, twala iman-is ad temmet, tesnejmaε-iten-id i tlata ɣer tama-s, tweṣṣaten: - Kunwi, a mmi, a yelli, leḥram d aseṭṭaf fell-awen! Xedmet lxir i babat-wen: cfut i laεtab yeεteb fell-awen! Ma d kečč ay argaz, leḥram d aseṭṭaf! Arraw-ik, ammar anda ten-tettaǧǧ aḍ! Ma yella kra n wayen yelhan i ak-xedmeɣ, err-asent-id i nutni: ala Ṛebbi d kečč ara sεun.